午飯時間，原來打算去亞士厘道試新開的餐廳，點知去到見到實在太多人在門外排隊等候，所以唯有轉去一間上樓的泰國餐廳，門口唔明顯，一條窄的樓梯上一層就會見到。餐廳午餐都有好多選擇，咖哩、粉麵、泰式炒飯等，最後選擇左香辣肉碎煎蛋飯，午餐飲品就跟左杯菊花蜜，肉碎用左泰式香料來炒，辣辣地好好味，白飯上有隻太陽蛋，蛋黃汁用來撈飯，再配埋肉碎一齊食，特別開胃，食完飯還有一小件椰汁大菜榚，又甜又有椰汁香，飲埋杯菊花蜜，真係好飽。